Foto: FaH

BILA je dovoljna samo jedna izjava Josipa Manolića pa da gotovo svi članovi HDZ-a uključujući šefa Tomislava Karamarka nestanu s medijske scene.

Dejan Jović: HDZ nema drugog programa osim lustracije, Manolićeve optužbe su šah-mat



Tomislav Karamarko - čovjek kojega je SDP učinio šefom tajnih službi



Manolić za Index: Zvao me Karamarko, rekao sam mu neka me tuži, ali ja ostajem kod svog!



Manolić o šefu HDZ-a: Tomislav Karamarko je radio za Udbu



"Da je Franjo Tuđman išao provoditi lustraciju, prvo bi se Tomislava Karamarka morao riješiti jer je Karamarko radio za Udbu krajem 80-tih. Dakle, radio je s onima koji su obrađivali Tuđmana u periodu kad je on bio u debeloj oporbi prema postojećoj vlasti", naglasio je u razgovoru za Nacional Josip Manolić još početkom tjedna.

Svoje optužbe Manolić je dva dana kasnije potvrdio i za Index tvrdeći da ga je u srijedu nazvao sam Karamarko.

Ne javljaju se od srijede



"Bio je vrlo nezadovoljan i rekao mi je da je to laž to što sam rekao. Odgovorio sam mu da on dobro zna kako to može pobijati. Neka kaže javno, neka ide na sud, neka izabere način da to pobije", rekao je Manolić ponovno bacivši rukavicu u lice Karamarku i njegovom HDZ-u.



Novinari još od srijede bez uspjeha pokušavaju iz HDZ-a dobiti bilo kakav komentar. Portal Index poslao je pitanja na više službenih mail adresa HDZ-a, pokušali smo kontaktirati telefonski s vodećim članovima stranke, a nismo imali uspjeha ni doći do glasnogovornika stranke. Još od četvrtka nam ne odgovara na pozive i SMS-ove.



U međuvremenu vijest o Manoliću probila je granice te je objavljena u stranim medijima pa je tako dobila zapaženo mjesto u dnevniku srpske državne televizije. S druge strane u hrvatskim mainstream medijima vlada muk.

Tekst se nastavlja ispod oglasa

Javni interes vs interes HDZ-a



Neki od medija povlačili su već gotove članke tvrdeći da u slučaju Manolić ne postoji druga strana. U ovom slučaju to bi bio HDZ koji se ne želi javljati na bilo koje pozive novinara koji bi imali veze s Manolićevom tvrdnjom.

Isto tako HDZ se slabo mogao čuti i u slučaju optužnice za Božidara Kalmetu, ako ne računamo šturo priopćenje u posljepodnevnim satima petka.

HDZ izbjegavanjem medija se nada kako će novinari sami prepoznati da im ne odgovara otvaranje tih tema.

Neki novinari i mediji su ih i poslušali, a oni novnari koji to nisu umjesto uskih stranačkih interesa prepoznali su interes javnost. Na žalost Karamarka i njegove stranke.